OpenLLM-France/wikimedia huggingface dataset:
# Oihane Zabaleta Mujika

Oihane Zabaleta Mujika (Eitzaga, Zumarraga, 1979ko ekainaren 8a). Urretxuko alkatea izan zen 2011ko ekainaren 11tik 2015eko ekainaren 14ra, Bildu koalizioaren hautagaitza gailentzearen ondorioz.

## Bizitza

Zumarragako Eitza auzoan jaio zen. Humanitateak eta Enpresa Zientzietan lizentziatu zen Mondragon Unibertsitateko Humanitate eta Hezkuntza Zientzien Fakultatean, Eskoriatzan. Alkatetza lortu baino lehen, Arrasateko enpresahaztegian lan egin zuen eta gero EMUN kooperatiban hasi zen euskara teknikari gisa, hizkuntza aholkulari eta dinamizatzaile.
2011ko hauteskundeetan, Urretxuko alkate hautatu zuten, 32 urte zituela. Herri honetako lehen emakumezko alkate bilakatu zen. Urte berean, Urola Garaiko Mankomunitateko lehendakari bihurtu zen. Lehendakariordeak Mikel Serrano, Iñigo Peñagarikano eta Luis Angel Tellez izan ziren.
2016-2018 bitarte aholkulari politiko lanetan jardun zuen.
2018-2021 bitarte Tokiko Garapena, Sustapen Ekonomikoa eta Enpleguko teknikaria, Beterri-Buruntzako udalan.
2021etik Hernaniko udaleko Zerbitzu Sozialetako zuzendaria da.

## Erreferentziak

* 1 2 3 4 «Oihane Zabaleta: Urretxuko emakumezko lehenengo alkatea» Otamotz 169 2011-07-26 (Noiz kontsultatua: 2024-02-09).
* 1 2 3 «Oihane Zabaleta eta Mikel Serrano dira Urretxuko eta Zumarragako alkateak» Otamotz 2011-06-11 (Noiz kontsultatua: 2024-02-09).
* ↑ «COVID-19 ondorengo tokiko gobernantza publiko-komunitarioaren erronkak» UIK: 4. 2021-09 (Noiz kontsultatua: 2024-02-09).
* ↑ «Oihane Zabaleta da Urola Garaiko Mankomunitateko lehendakari berria» Goierriko Hitza 2011-10-12 (Noiz kontsultatua: 2024-02-09).
* ↑ https://es.linkedin.com/in/oihane-zabaleta-mujika-55021b6a

## Kanpo estekak

* Datuak: Q124467119
# Oihaneder Indakoetxea

Oihaneder Indakoetxea (Etxebakoitz, Barañain, Nafarroa, 1978) ezker abertzaleko politikaria da, 2015ean Barañaingo emakumezko lehen alkate bihurtu zena. Arte ederrak ikasi zituen Leioan Euskal Herriko Unibertsitatean eta 2006tik 2015era irakasle ian zen Burlatako Askatasuna institutuko plastika eta marrazketa irakaslea da.
Zentsura mozio bidez eta PSNren babesarekin lortu zuen alkatetza 2008an UPNko Jose Antonio Mendibek, Nafarroa Baiko Floren Lukiri kenduta. Zazpi urtez izan zuen aginte-makila UPNk, baina 2015eko udal hauteskundeen ondoren, EH Bilduko Oihaneder Indakoetxeari pasatu behar izan zion. Nahiz eta UPN lehen indarra izan, zinegotzi bat gutxiago zuen (6). EH Bilduk (4), berriz, hitzarmena lortu zuen, Geroa Bai (3), Barañainen Parte Hartuz (2) eta Izquierda-Ezkerra/Equorekin (2). Babes horrekin, UPNren eta PSNren oposizioari aurre egiteko moduan zen udal gobernua.
2019an Oihaneder Indakoetxeak ez zuen kargua berretsi. Koalizio abertzaleko hautagaiak EH Bilduko bost ordezkarien, Geroa Baiko bien eta Podemosen babesa lortu zuen, zortzi boto guztira, 11ren gehiengoa lortzeko nahikoak ez zirenak. Nafarroa Sumak, hauteskundeetan zortzi zinegotzirekin boto gehien jaso zituen indarra, bere hautagaiari eman zion botoa; PSN, berriz, bost zinegotzirekin, bere buruari eman zion botoa. Alkate berria María Lecumberri izan zen.

## Erreferentziak

* ↑ (Gaztelaniaz) BARAÑÁIN, T. B/S R.. (2015-06-13). «Elecciones Navarra 2015 - Oihaneder Indakoetxea (EH Bildu) toma posesión como alcaldesa de Barañáin» diariodenavarra.es (Noiz kontsultatua: 2020-03-07).
* ↑ «Oihaneder Indakoetxea (Barañaingo alkatea): "Herriaren nortasuna indartu nahi dugu" - Iruñerria» euskalerriairratia.eus (Noiz kontsultatua: 2020-03-07).
* ↑ Senar, Joxerra. «Aldaketaren aldeko erauntsia udaletan» Berria (Noiz kontsultatua: 2020-03-07).
* ↑ (Gaztelaniaz) Navarra.com. «María Lecumberri (Navarra Suma) arrebata a Bildu el poder en Barañáin, una de sus alcaldías más importantes» Navarra.com (Noiz kontsultatua: 2020-03-07).

## Kanpo estekak

* Oihaneder Indakoetxea: "Barañainen nortasuna indartu nahi dugu" bideoa Euskal Herria Irratia, Youtube 2015,
* Datuak: Q87276906
# Oihane Valdezate

Oihane Valdezate Cabornero (Trapagaran, 2000ko apirilaren 10a) bizkaitar futbolaria da, erdilari postuan aritzen dena. 2019az geroztik Athletic futbol taldean jokatzen du.
Pauldarrak taldean eta Athletic futbol taldeko beheko mailetan hazi zen. 2019ko apirilaren 13an lehen taldearekin debuta egin zuen.

## Estatistikak

| Taldea | Maila | Denboraldia | Liga | Liga | Kopa | Kopa | Denera | Denera |
| Taldea | Maila | Denboraldia | JP | G | JP | G | JP | G |
| Athletic Club B | 2. | 2016/17 | 19 | 6 | 1 | 0 | 20 | 6 |
| Athletic Club B | 2. | 2017/18 | 24 | 5 | 6 | 0 | 30 | 2 |
| Athletic Club B | 2. | 2018/19 | 26 | 2 | 5 | 3 | 31 | 5 |
| Athletic | 1. | 2018/19 | 2 | 0 | 0 | 0 | 2 | 0 |
| Athletic | 1. | 2019/20 | 19 | 1 | 2 | 0 | 21 | 1 |
| Athletic Club B | 2. | 2019/20 | 4 | 0 | 0 | 0 | 0 | 0 |

## Erreferentziak

* 1 2 Athletic. Oihane Valdezate Cabornero. (Noiz kontsultatua: 2020ko martxoaren 17a).
* Datuak: Q87829741
# Oihanetako aintzira

Oihanetako aintzira (ingelesez Lake of the Woods; frantsesez: Lac des Bois) Ipar Amerikan kokaturiko aintzira da, Kanadako Ontario eta Manitoba eta Estatu Batuetko Minnesota artean dagoena.
Aintzirak 4.348,6 km² area, 109 kilometroko luzera eta 95 kilometroko zabalera ditu. Lekurik sakonena 64 metrotara dago.

## Erreferentziak

* ↑ Euskaltzaindia. (2012-05-25). 170. araua: Amerikako toponimia. .

## Kanpo estekak

* Datuak: Q845876
* Multimedia: Lake of the Woods / Q845876
# Oihane Perez

Oihane Perez Ibarguren (Anoeta, Gipuzkoa, 1981) kazetaria da. Irratiko esatari lanetan dihardu.

## Biografia

Ikus-entzunezko Komunikazioa ikasi zuen EHUn, eta 2003an hasi zen Euskadi Irratian kazetari lanetan. Zortzi urtez Madrilgo berriemailea izan zen. 2020ko irailaren erdialdean ekin zion Mezularia gidatzeari.

## Erreferentziak

* ↑ Urkizu, Urtzi. ««Esan ohi den baino gehiago entzuten da irratia»» Berria (Noiz kontsultatua: 2020-10-21).

## Kanpo estekak

* Datuak: Q100707515
# Oihaneder Euskararen Etxea

Oihaneder Euskararen Etxea Gasteizen (Araba) euskararen alde jarduerak bultzatzeko gune bat izan zen, 2014ko urriaren 17an ireki zutena, eta 2022an itxi zena, bere lekukoa har zezan Gasteizko Antzokia proiekuak. Proiektu hori gauzatu zen azkenean 2024an ireki zen Izaskun Arrue Kulturgunean.
Euskara ardatz, euskarazko adierazpide artistiko ororen erakusleiho izateko bokazioarekin jaio zen. Euskal eragile, euskaltzale, kulturagile eta kulturazaleen etxea iateko, eta bere definizioetan hartu zituen beretzat erreferentziazko topagunea, sorgunea eta formaziorako gunea izatea,
Hamar urtez luzatu ziren Udaletxeko eztabaidak proiektua onartu zuten arte; 2014ko urriaren 17an abiatu zen egitasmoa.
Euskararen Etxea Gasteizko Montehermoso jauregian kokatua egon zen, izena ere hortik zetorkion (Montehermoso = Oihaneder). Lazarraga Kultur Elkartea arduratu zen Oihanederren kudeaketaz, beste eragileekin elkarlanean.

## Ikus, gainera

* Arabako euskara
* Euskararen Etxea

## Erreferentziak

* 1 2 Nerea Ibarzabal, «Euskarak badu etxea Gasteizen: Oihaneder», Argia, 2014-10-17, CC-BY-SA lizentzia
* ↑ «Izaskun Arrue Kulturgunearen irekiera datorren astean azkenean» sustatu.eus (Noiz kontsultatua: 2024-07-22).
* ↑ Lazarraga Kultur Elkartearen webgunea
* Datuak: Q20492497
* Multimedia: Oihaneder Euskararen Etxea / Q20492497
# Orangeko garaipen-arkua

Orangeko garaipen-arkua (frantsesez: Arc de triomphe d'Orange) Orangeko garaipen arkua da. Eraikitze data ezezaguna da baina litekeena da Zesar Augustoren garaietakoa izatea.
UNESCOk 1981ean eraikin hau erromatar antzokiarekin batera Gizateriaren Ondare izendatu zuen.

## Kanpo estekak

* Datuak: Q1777218
* Multimedia: Triumphal Arch of Orange / Q1777218
# Orangerie Museoa

Orangerie Museoa (frantsesez: Musée de l'Orangerie) Parisko Concorde plazan kokaturiko margo inpresionista, postinpresionista eta mende hasierako arte modernoaren arte galeria bat da. Paul Cézanne, Henri Matisse, Amedeo Modigiani, Claude Monet, Pablo Picasso, Pierre-Auguste Renoir, Henri Rousseau, Chaim Soutine, Alfred Sisley eta Maurice Utrilloren artelanak daude, besteak beste.
Galeria Senaren ibaiertzean kokatzen da, antzinako Tuileriak jauregiko orangerien Concorde plazan , «Concorde» metro geltokitik gertu.

## Historia

Moneten nenufaren margo ziklo bat, igebelarrak bezala ezaguna, 1927an Orangerieko beheko solairuan kokatua izan zen, Museoak Walter-Guillaumeren margo inpresionisten bilduma jasotzen du 1965tik.
Museoa publikoari itxia egon zen 1999ko abuztutik 2006ko maiatzera arte. Itxi aurreko hilabetetan munduko guztiko museoetan sakabanatuak zeuden Moneten Igebelarren erakusketa berezi bat egon zen. Igebelarren inguruan egin zituen 250 lanetatik 60 baino gehiago elkartu ziren. Hormak purpura eta bioleta koloreetan margotuak izan ziren erakusketa horretarako espreski. Orangerie berritua izan zen margoak goiko solairura eraman ahal izateko. Orain argi lauso baten pean erakusten dira, Monetek hasiera batean nahi izan zuen moduan. Zortzi margoak bi aretotan erakusten dira.
Museoak gauza interesgarriak ditu, zentzu inpresionista eta mota askotariko eskulturak.

## Artelan nagusiak
### Paul Cézanne

* Cézanne anderearen erretratua (h. 1890)

### Claude Monet

* Les nymphéas (1895 - 1926)
* Las nubes (1923-1926)

### Pablo Picasso

* Gran bañista (1921-1922)

### Pierre-Auguste Renoir

* Femme nue dans un paysage (1883)
* Jeunes filles au piano (hacia 1892)
* Baigneuse aux cheveux longs (1895-1896)
* Yvonne et Christine Lerolle au piano (hacia 1897-1898)
* Femme nue couchée (Gabrielle) (1906-1907)
* Claude Renoir en clown (1909)
* Femme accoudée (1917-1919)

### Henri Rousseau

* La Carriole du Père Junier (1908)

## Kanpo estekak

* Orangerie museoa
* Datuak: Q726781
* Multimedia: Musée de l'Orangerie / Q726781
# Orangetree (Florida)

Orangetree Ameriketako Estatu Batuetako erroldak esleitutako leku bat da. Collier konderrian dago, Florida estatuan. 5.896 biztanle ditu, 11,433045 kilometro koadroko azaleran banatuta.

## Ikus, gainera

* Collier konderria

## Kanpo estekak

* Datuak: Q2580628
# Oranges sanguines

Oranges sanguines Jean-Christophe Meurissek 2021ean zuzendutako film frantsesa da.

## Sinopsia

Hiru istorio, hainbat bizitza, oso modu gordinean eta taburik gabe aurkeztuak:
* Laurence eta Olivier erretiratu bikoteak, zorrak ditu bankuarekin. Zorra kitatzeko dantza lehiaketa bat irabaztea dute helburu, baina lehiaketako epaimahaiak beste zerbait erabakiko du.
* Ekonomia eta Finantza ministro bat bere aholkulariek aurrean urduri ageri da, izan ere, atzerri dirua duela jakin daiteke. Hala ere, hark ez daki zer espero duen errepide bateko desbideraketan, autoa gauean landa eremu batean matxuratzen denean.
* Dirudienez, nerabe bat bere lehen sexu-esperientziaren beldur da, eta ginekologoari bisita egin eta haren aholkuak jasotzen ditu. Honek ere ez daki zer espero duen kale batetik gauez etxera itzultzean, baina abokatu on bat izango du berarekin.

## Fitxa teknikoa

* Frantses titulua: Oranges sanguines
* Zuzendaria:Jean-Christophe Meurisse
* Gidoilaria: Yohann Gloaguen,—Christophe Meurisse eta Amélie Philippe
* Dekorazioak: Hervé Redoules
* Jantziak: Véronique Tremsafe-Baron
* Argazkia: Javier Ruiz Gomez
* Muntaketa: Flora Volpelière
* Jatorrizko herrialdea: Frantzia
* Formatua: Koloreak - 35 mm
* Generoa: komedia
* Iraupena: 102 minutu
* Irteera-data:
** Frantzia: 2021eko uztailaren 8an (Canneseko 2021 Jaialdia), 2021eko azaroaren 17an (aretoetan)
* Film debekatua 12 urtetik beherakoentzat, aretoetan ematen denean, eta 16 urtetik beherakoentzat, telebistatik ematen denean .

## Aktoreak

* Denis Podalyici: Abokatuen Elkargoko tenorea
* Christophe Paou: Stéphane Lemarchand, ministroa
* Alexandre Steiger: Alexandre
* Fred Blin: psikopata
* Guilaine Londez: Guilaine, epaimahaiko kidea
* Gardin zuria: ginekologoa
* Vincent Dedienne: Vincent, epaimahaiko kidea
* Pascal Tagnati: taxi-gidaria
* Anthony Paliotti: Anthony, anaia
* Lorella Cravotta: Laurence
* Lilith Koipeztaketa: Louise
* Patrice Laffont: Patrice, epaimahaiko burua
* Céline Fuhrer: Céline, ahizpa
* Olivier Saladin: Olivier, aita

## Erreferentziak

* ↑ Site mondocine.net, page "Oranges Sanguine de Jean-Christophe Meurisse".

## Kanpo estekak

* Datuak: Q107507283
# Orangevale (Kalifornia)

Orangevale Ameriketako Estatu Batuetako erroldak esleitutako leku bat da. Sacramento konderrian kokatuta dago, Kalifornia estatuan. 35.569 biztanle ditu, 30,165929 kilometro koadroko azaleran banatuta.

## Ikus, gainera

* Sacramento konderria

## Kanpo estekak

* Datuak: Q2028231
* Multimedia: Orangevale, California / Q2028231
# Orangeburg konderria (Hego Carolina)

Orangeburg konderria (ingelesez: Orangeburg County) Hego Carolinako konderri bat da, Ameriketako Estatu Batuetan. Hiriburua Orangeburg da. 2010eko zentsuaren arabera 92.501 biztanle zituen, Orangeburg kilometro koadroko azaleran.

## Geografia

Orangeburg konderriak 2.921,25 kilometro koadro ditu. Horietatik 56,46 ura dira. Beste 2.864,79 lurra dira. Biztanleria dentsitatea 31,66 da.

## Demografia

2010eko zentsoan bizi ziren 92.501 pertsonetatik 32.973 txuriak edo hispanoak dira. Horietatik hispano edo latino kategorian 1.767 dira. 57.286 beltzak edo afroamerikarrak. 468 amerikar natiboak ziren eta 12 Hawaii edo Pazifikoko irletako natiboak. 751 asiarrak ziren. Bestelako arraza bat kategorian 57 biztanle daude. Bukatzeko euren burua arraza bat baino gehiagotan 954 pertsonek kokatzen zuten.

### Biztanleria piramidea
## Kanpo estekak

* Datuak: Q506068
* Multimedia: Orangeburg County, South Carolina / Q506068
# Orangeko erromatar antzokia

Orangeko erromatar antzokia (frantsesez: Théâtre antique d'Orange) Orangeko erromatar antzerkia da. Bertan urtero Chorégies d'Orange izeneko jaialdia egiten dute.
UNESCOk 1981ean eraikin hau Gizateriaren Ondare izendatu zuen.

## Kanpo estekak

* Webgune ofiziala
* Datuak: Q958961
* Multimedia: Roman Theatre of Orange / Q958961
# Orangeburg (New York)

Orangeburg Ameriketako Estatu Batuetako erroldak esleitutako leku bat da. Rockland konderrian dago, New York estatuan. 4.565 biztanle ditu, 7,932777 kilometro koadroko azaleran banatuta.

## Ikus, gainera

* Rockland konderria

## Kanpo estekak

* Datuak: Q3461341
* Multimedia: Orangeburg, New York / Q3461341
# Orangeko Estatu Librea

Orangeko Estatu Librea (afrikaansez Oranje Vrystaat; ingelesez Orange Free State; nederlanderaz Oranje Vrijstaat) Hegoafrikan existitu zen herrialde independentea izan zen, XIX. mendearen erdialdera, eta ondoren Hegoafrikako probintzia bat. Egungo Estatu Askea probintziaren aurrekaria izan zen. Orange eta Vaal ibaien artean hedatzen zen.

## Presidenteen zerrenda

* Josias P. Hoffman (1854-1855)
* Jacobus Nicolaas Boshoff (1855-1859)
* Marthinus Wessel Pretorius (1859-1863)
* Johannes Henricus Brand (1864-1888)
* Francis William Reitz (1889-1895)
* Marthinus Theunis Steyn (1896-1902)
* Christiaan Rudolph de Wet, bitartekoa, (1902)

## Erreferentziak

* ↑ Euskaltzaindia. (2012-03-30). 168. araua: Afrika kolonialeko toponimia. .

## Kanpo estekak

* Datuak: Q218023
* Multimedia: Orange Free State / Q218023
# Obwalden

Obwalden kantonamendua Suitzako 26 kantonamenduak bat da.
Hiriburua Sarnen da.

## Udalerriak

Obwalden kantonamenduak ez du barrutirik. Kantonamendua ondorengo udalerriek osatzen dute:
Alpnach Engelberg Giswil Kerns Lungern Sachseln Sarnen

## Kanpo estekak

* Kantonamenduaren webgune ofiziala
* Datuak: Q12573
* Multimedia: Canton of Obwalden / Q12573
# Obyce

Obyce Eslovakiako udalerri bat da, Zlaté Moravceko barrutian kokatuta. 31,27 km²ko azalera du eta 1505 biztanle 2017ko datuen arabera.

## Historia

Idatzizko lehen aipamena 1075. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q742071
* Multimedia: Obyce / Q742071
# Obulutegi

    Artikulu hau animalia emeen ugalguruinari buruzkoa da; lore atala gaitzat duena beste hau da: «Obulutegi (botanika)»
Obulutegia sexu hormona eta obuluak sintetizatu eta jariatzen dituen organo femeninoa da. Obulutegiak emakumeetan gizonezkoetan barrabilen baliokideak dira, biak gonadak baitira.
Obulutegiak bi izaten dira, almendra itxurakoak eta 6-7 gramo ingurukoak ugalkortasun garaian dauden emakumeetan. Umetokiaren alde banatan kokatuta daude fallopioren tronpei lotuta. Normalean obulutegiak txandakatu egiten dira hilero obulua askatzerako orduan.
Obulutegian egiten da obogenesia, eta ornodunen kasuan guruin endokrino ugariren isuria ere. Ugaztunetan izan ezik, beste animalia mota guztien obulutegiek obulu asko ekoizten dituzte aldiko, era horretan motaren iraupena segurtatzeko.

## Emakumearen obulutegia

Emakumearen obulutegia, zurixka, zapala eta luzarana da, eta 3 cm inguruko luzera du. Histologiaren ikuspegitik, ernaltze epitelioaz, albugineaz eta folikuluez osatua dago. Folikulu gehienek ernaltze zelula bat dute erdigunean, obozitoa, eta zelula zapalez osatutako geruza bat kanpoaldean. Emakumearen jarduera endokrinoaren eraginez, obozitoa garatzen eta hazten da, nukleoa ere hazi egiten zaio obozitoari, inguruko egiturak aldatzen dira eta azkenik «Graafen folikulu heldu» deitzen den aldira iristen da folikulua. Orduan obuluak 10 mm-ren inguruko diametroa du, eta folikulua hazia dago eta isurkariz beteta. Erabateko heldutasunera iritsi ondoren, folikulua apurtu egiten da, eta tronpak hartzen du askatutako obulua. Ibilbide horretan espermatozoideak ez badu ernaltzen, obuluak bizitasuna galtzen du.
Emakumearen sexu-bizitza aktiboak dirauen artean folikulu bakarra iristen da, normalean, heldutasunera ziklo bakoitzean. Ernalketa gertatzen baldin bada, folikulua gorputz hori bihurtzen da, eta bere isurketa endokrinoa ezinbestekoa da karena eratu aurretik haurdunaldiari eutsi nahi bazaio. Obulutegiak bi hormona mota isurtzen ditu batik bat: estrogenoak eta progestagenoak. Estrogenoak zikloaren lehenengo erdian isurtzen dira, obulazioa gertatu arte alegia, eta progestagenoak, zikloaren bigarren erdian; azken hauek umetokiaren paretak haurdunaldirako prestatzen dituzte. Sail horietako bakoitzeko hormonarik garrantzitsuenak folikulina eta progesterona edo luteina dira.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/26 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q9631
* Multimedia: Ovary / Q9631
# Obulutegiko minbizi

    Ohar medikoa Oharra: Wikipediak ez du aholku medikorik ematen
Obulutegiko minbizia obulutegiko edozein tokitan agertzen den tumore gaiztoa da. BRCA1 eta BRCA2 genetan sortutako anomaliek sortzen dute. Gehienetan asintomatikoak dira.
Usuenak jatorri epitelialekoak dira (serosoak, muzinosoak, endometrioideak nahiz zelula argikoak). Beste mota bat mesenkimatik sortzen da, eta zelula germinaletatik beste batzuk -horrek teratomak, tumore dermoideak, zaku bitelinotik eratorritako tumoreak eta korioepiteliomak garatzeko aukera ematen du-. Azkenik, badira kordoi sexualetatik eratorritako tumoreak ere (pikor-geruza edo granulosako zelulen tumoreak, esaterako).

## Erreferentziak

* ↑ Young, Robert C.. (2005). Jameson JN, Kasper DL, Harrison TR, Braunwald E, Fauci AS, Hauser SL, Longo DL ed. Harrison's principles of internal medicine. (16. argitaraldia) New York: McGraw-Hill Medical Publishing Division ISBN 0-07-140235-7..
* ↑ Goff BA, Mandel L, Muntz HG, Melancon CH. (2000ko azaroa). «Ovarian carcinoma diagnosis» Cancer 89 (10): 2068-75. doi:10.1002/1097-0142(20001115)89:10<2068::AID-CNCR6>3.0.CO;2-Z. PMID 11066047..
* ↑ Euskalterm, [Ginekologia Hiztegia] [2015]

## Kanpo estekak

* Datuak: Q172341
* Multimedia: Ovarian cancer / Q172341
# Oburu

Mendi hau, Urkilla mendilerroan dagoen hirugarren mendirik garaiena da. Malkorra mendiaren bikia da. Bi hauek, 1.190 metrora dagoen lepo batek bereizten ditu. Oburu, tontorreraino, pagadiz estalita dago.

## Irispideak

Arriolatik edo Gordoatik abiatzen da, ohiko bideetako bat. Arriolatik abiatuta, Narbaixako zerra osatzen duten lehen muinoak igaro behar dira, Ezkarzarana lepotik, eta Malkorraren magalera igo Urkitzako lepo bikoitzaren bila, mendebaldean dagoen Napar Basoko Punta eta Obururen artean. Gordoatik, Arriolatik doan bidera joan daiteke, baina Malkorrako labarra ere har daiteke, Burdinkurutz lepora heltzeko
Beste bide bat, Arantzazutik doa. Hemendik, lehenik, Urbiarantz abiatu behar da. Urbiako jatetxetik, Lazkaolatzara abiatu behar da. Mendebaldetik Petrinaitz inguratuz, eta Lengokoaitzen azpitik igaroz, Burdinkurutz lepora heltzen da. Hemendik heltzen da tontorrera, bidearen ezkerrean dagoena.
Arantzazutik joanda, badago aurrekoa baino bide hobe bat, mendilerroko basorik zabalenetako bat eta hoberen kontserbaturikoetako bat ezagutzea ahalbidetzen duena. Arantzazutik, Urbiaranzko bidea hartu behar da, baina, goraxeago dagoen aparkalekuan, Urkullu errekarantz jaitsi behar da. Haizpitarte bat zeharkatu behar da, Gazteluaitzen magalean, eta Iturrigorrin sartu behar da. Bidea jarraitu behar da, Zurkuntz lepora doan desbideraketa eskuinetara utziz. Handik gutxira, Arbelgaizto urtegira heltzen da. Handik gutxira hasten da Oburuko bidea, pagadia igarotzen duena, Burdinkurutz lepora eta Urkitza leporako bidean.

## Kanpo estekak

* Datuak: Q12264981
# Obulutegi (botanika)

Obulutegia, landare angiospermoetan, karpelo batek, bere ertzak elkarri soldatuta, edo zenbait karpelok, elkarren artean soldatuta, eratzen duten ontzitxoa da, pistiloaren oinean dagoena. Obuluak, obulutegi barneko lokuluetan kokatzen dira. Polinizazioa gertatu ondoren eraldatu egiten da: obuluak hazi bihurtzen dira eta obulutegia fruitu. Landare gimnospermoetan, aldiz, ez da obulutegirik, eta kanpoaldeko zulogune batzuetan daude gordeta obuluak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2013/07/20 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ https://web.archive.org/web/20090204171942/http://www1.euskadi.net/euskalterm/indice_e.htm

## Kanpo estekak

* Datuak: Q148515
# Obulutegiko folikulu

    Artikulu hau emakumearen ugalketa-biologiaren oinarrizko unitateari buruzkoa da; beste esanahietarako, ikus «Folikulu».
Obulutegiko folikulua emakumearen ugalketa-biologiaren oinarrizko unitateetako bakoitza da. 1 cm-ko diametroa duten besikula esferikoak gameto-zelula batez osatuak daude, inguruan pikor-geruzako zelula diploideak dituzte, eta horien kanpoaldetik tekako zelulak kokatzen dira. Folikuluak obulutegiaren barruan daude. Hilekoaren zikloaren etapetan eragina duten hormonak jaraitzen ditu. Emakumeek 400.000 folikulu ingururekin hasten dute pubertaroa, eta horietako bakoitzak obulazioan obulu bat askatzeko ahalmena du, ernaltzeko gai dena.

## Erreferentziak

* ↑ Euskalterm: [Ginekologia Hiztegia] [2015]
* ↑ Fábreguez, F.; Balasch, J.. (2009). Bajo Arenas, José Manuel ed. Fundamentos de reproducción. Editorial Médica Panamericana ISBN 978-8-4983-5275-7..

## Kanpo estekak

* Datuak: Q953556
* Multimedia: Ovarian follicle / Q953556
# Nezahualcóyotl

Nezahualcóyotl Texcocoko erregea (1402ko apirilaren 28a - 1472ko ekainaren 4a). 1431-1472 bitartean izan zen errege. Bere aita hil zenean, Itzcoat-ko mexikar herriarekin eta Texcocoren zergapekoekin bat egin zuen Tezozomocen aurka borrokatzeko. Garaipena lortu eta haren erreinuan sartu zen 1431n. Ekonomia berriro antolatu zuen eta denbora laburrean Texcoco garai hartako hiri nagusietako bat bihurtu zen. Poesian, filosofian eta legegintzan ere aritu zen; Mexikoko XV. mendeko indiar kulturaren eragile indartsua izan zen. Handia eta Jakintsua ezizenez ere ezagutzen zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q379964
* Multimedia: Nezahualcoyotl / Q379964